ڕاگواستنی ڕۆشنبیرانی ئەرمەن

ڕاگواستنی ڕۆشنبیرانی ئەرمەن کە ھەندێک جار بە یەکشەممەی سوور ناسراوە () یەکەم ڕووداوی گەورە و دیار و سەرنجڕاکێش کە لە سەردەمی جینۆسایدی ئەرمەنەکاندا ڕوویدا، کاتێک ئیمپراتۆریەتیی عوسمانی و پایتەختەکەی قوستەنتینە، ھەڵمەتێکیان لە دژی ڕۆشنبیرانی ئەرمەن لە زۆر ناوچە و شاردا دەستپێکرد بە مەبەستی دەستگیرکردنیان و دواتر ڕاگواستنیان. بۆ ئەوەی ئەم کارە بکرێت؛ لە ٢٤ی نیسانی ١٩١٥ فەرمانێکی فەرمی لەلایەن تەلعەت پاشا وەزیری ناوخۆوە دەرچوو. ئەو شەوە؛ شەپۆلی یەکەم کە ژمارەیان لە نێوان ٢٣٥ بۆ ٢٧٠ ڕۆشنبیری ئەرمەنی بوو، تەنھا لە قوستەنتینە دەستگیرکران. لە کۆتاییدا کۆی ژمارەی دەستگیرکردن و دیپۆرتکردنەوە گەیشتە ٢٣٤٥ کەس. یاسای دیپۆرتکردنەوە لە ٢٩ی ئایاری ١٩١٥ دەرچوو؛ بۆیە دواتر ئەم دەستگیرکراوانە گواسترانەوە بۆ دەرەوەی ئیمپراتۆریەتیی عوسمانی، لە کاتێکدا زۆربەیان کوژران، لەکاتێکدا چەند کەسێکیان دوای دەستێوەردانی ناسیاوەکانیان ڕزگارکران، وەک ڤرتانیس پاپازیان و کۆمیتاس.

ئەم ڕووداوە لە لایەن مێژوونووسانەوە بە شێوەی جۆراوجۆر وەسف کراوە و تەنانەت بە ھەڵمەتی مانگرتنی سەربڕین شووێندراوە،  کە ئامانجی لێسەندنەوەی دەرفەتی دانیشتوانی ئەرمەن بووە بۆ پێکھێنانی ھەر بەرخۆدانێک بۆ بەرگریکردن لە خۆیان و مافەکانیان. ئەمڕۆ؛ ھەموو ساڵێک لە ٢٤ی نیسانی ئەرمەنەکاندا یادی کۆمەڵکوژی ئەرمەنەکان دەکرێتەوە، ئەو کاتە ئەرمەنییەکان ئەو چەوساندنەوە و ئەشکەنجە و لەسێدارەدانی بەکۆمەڵیان لەبیرە کە بەسەر ڕۆشنبیرانیاندا ھاتبوو. لە ئێستادا؛ ٢٤ی نیسان لە ئەرمینیا و کۆماری قەرەباغ پشووی نیشتمانییە، ھەروەھا لەلایەن ڕەوەندی ئەرمەنی لە سەرانسەری جیھاندا یادی دەکرێتەوە.

 سەرچاوەکان 

 سەرچاوەکان 

پۆل:دژە ڕۆشنبیری